Document ID: 32004R0533

Reference:
EUR-Lex - 32004R0533 - EL
Avis juridique important
|
32004R0533
Κανονισμός (ΕΚ) αριθ. 533/2004 του Συμβουλίου, της 22ας Μαρτίου 2004, για τη σύναψη ευρωπαϊκών εταιρικών σχέσεων στο πλαίσιο της διαδικασίας σταθεροποίησης και σύνδεσης
Επίσημη Εφημερίδα αριθ. L 086 της 24/03/2004 σ. 0001 - 0002
Κανονισμός (ΕΚ) αριθ. 533/2004 του Συμβουλίουτης 22ας Μαρτίου 2004για τη σύναψη ευρωπαϊκών εταιρικών σχέσεων στο πλαίσιο της διαδικασίας σταθεροποίησης και σύνδεσηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181α παράγραφος 2 πρώτη πρόταση,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Το Ευρωπαϊκό Συμβούλιο της Feira της 19ης και 20ής Ιουνίου 2000, επιβεβαίωσε ότι στόχος του παραμένει η πλήρης ενσωμάτωση των χωρών των Δυτικών Βαλκανίων στις πολιτικές και οικονομικές δομές της Ευρώπης και αναγνώρισε ότι όλες οι οικείες χώρες είναι πιθανές υποψήφιες για προσχώρηση στην Ευρωπαϊκή Ένωση.(2) Η δήλωση που έγινε κατά τη σύνοδο κορυφής στο Ζάγκρεμπ στις 24 Νοεμβρίου 2000, με τη συμμετοχή των αρχηγών χωρών ή κυβερνήσεων της Ευρωπαϊκής Ένωσης και των χωρών που καλύπτονται από τη διαδικασία σταθεροποίησης και σύνδεσης αναγνώρισε ότι η προσχώρηση εξαρτάται από την εκπλήρωση των κριτηρίων που καθόρισε το Ευρωπαϊκό Συμβούλιο της Κοπεγχάγης τον Ιούνιο του 1993 και από την πρόοδο που θα έχει επιτευχθεί σε σχέση με τις συμφωνίες σταθεροποίησης και σύνδεσης, ειδικά αυτές που αφορούν την περιφερειακή συνεργασία.(3) Το Ευρωπαϊκό Συμβούλιο της Θεσσαλονίκης της 19ης και 20ής Ιουνίου 2003, επιβεβαίωσε την απόφαση για πλήρη και αποτελεσματική υποστήριξη της ευρωπαϊκής προοπτικής των χωρών των Δυτικών Βαλκανίων, δηλώνοντας ότι θα αποτελέσουν αναπόσπαστο μέρος της Ευρωπαϊκής Ένωσης μόλις εκπληρώσουν τα καθορισμένα κριτήρια. Ενέκρινε τα συμπεράσματα του Συμβουλίου της 16ης Ιουνίου 2003, περιλαμβανομένου και του παραρτήματος με τίτλο "Το πρόγραμμα δράσης της Θεσσαλονίκης για τα Δυτικά Βαλκάνια: προς την ευρωπαϊκή ολοκλήρωση". Το "πρόγραμμα δράσης της Θεσσαλονίκης" προβλέπει τρόπους και μέσα για την εντατικοποίηση της διαδικασίας σταθεροποίησης και σύνδεσης, συμπεριλαμβανομένης της σύναψης ευρωπαϊκών εταιρικών σχέσεων.(4) Βάσει της δήλωσης της Θεσσαλονίκης κατά τη σύνοδο κορυφής ΕΕ-Δυτικών Βαλκανίων στις 21 Ιουνίου 2003, το "πρόγραμμα δράσης της Θεσσαλονίκης" θεωρείται ως κοινό πρόγραμμα της Ευρωπαϊκής Ένωσης και των χωρών των Δυτικών Βαλκανίων που δεσμεύονται να το υλοποιήσουν. Η εμπλουτισμένη διαδικασία σταθεροποίησης και σύνδεσης παραμένει το γενικό πλαίσιο της ευρωπαϊκής πορείας των χωρών των Δυτικών Βαλκανίων μέχρις ότου προσχωρήσουν στην Ευρωπαϊκή Ένωση.(5) Οι ευρωπαϊκές εταιρικές σχέσεις για τις χώρες των Δυτικών Βαλκανίων θα προβλέπουν δράσεις προτεραιότητας προκειμένου να ενισχυθούν οι προσπάθειες προσέγγισης της Ευρωπαϊκής Ένωσης, ενώ παράλληλα θα χρησιμεύουν ως βάση για την εκτίμηση της προόδου. Θα είναι προσαρμοσμένες στις ειδικές ανάγκες των χωρών και στα αντίστοιχα στάδια προετοιμασίας, καθώς και στις ιδιαιτερότητες της διαδικασίας σταθεροποίησης και σύνδεσης, περιλαμβανομένης και της περιφερειακής συνεργασίας. Κατά την προετοιμασία των ευρωπαϊκών εταιρικών σχέσεων θα διεξαχθούν άτυπες διαβουλεύσεις με τις χώρες αυτές και, καθόσον απαιτείται, με την ευρύτερη διεθνή κοινότητα.(6) Οι ευρωπαϊκές εταιρικές σχέσεις, καθιστώμενες επίκαιρες, είναι απαραίτητες προκειμένου να βοηθηθούν οι χώρες των Δυτικών Βαλκανίων να προετοιμασθούν για την προσχώρησή τους εντός ομοιογενούς πλαισίου και να αναπτύξουν σχέδια με χρονοδιαγράμματα μεταρρυθμίσεων και λεπτομέρειες ως προς τα μέτρα που πρόκειται να λάβουν για να ενσωματωθούν περαιτέρω στην Ευρωπαϊκή Ένωση.(7) Κρίνεται σκόπιμο η κοινοτική ενίσχυση να επικεντρωθεί στην αντιμετώπιση των προκλήσεων που θα προσδιοριστούν στο πλαίσιο των ευρωπαϊκών εταιρικών σχέσεων, οι οποίες θα περιλαμβάνουν οδηγίες για τη χρηματοοικονομική ενίσχυση βάσει συγκεκριμένων αρχών, προτεραιοτήτων και όρων.(8) Η κοινοτική ενίσχυση στο πλαίσιο της διαδικασίας σταθεροποίησης και σύνδεσης με τις χώρες των Δυτικών Βαλκανίων θα χορηγηθεί βάσει των σχετικών χρηματοδοτικών μέσων, και συγκεκριμένα βάσει του κανονισμού (EΚ) αριθ. 2666/2000 του Συμβουλίου, της 5ης Δεκεμβρίου 2000, για την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας(2). Κατά συνέπεια, ο παρών κανονισμός δεν θα έχει καμία χρηματοοικονομική επίπτωση.(9) Ο προγραμματισμός των χρηματοοικονομικών πόρων που θα αποτελούν την κοινοτική ενίσχυση θα βασίζεται στις προτεραιότητες των ευρωπαϊκών εταιρικών σχέσεων και θα αποφασισθεί σύμφωνα με τις διαδικασίες που προβλέπονται με τα σχετικά χρηματοδοτικά μέσα.(10) Η αναθεώρηση των προτεραιοτήτων των ευρωπαϊκών εταιρικών σχέσεων ενδέχεται να έχει σημαντική πολιτική επίπτωση στις σχέσεις με τις χώρες των Δυτικών Βαλκανίων. Για τον λόγο αυτόν κρίνεται σκόπιμο να καθορίσει το Συμβούλιο τις αρχές, τις προτεραιότητες και τους όρους για κάθε ευρωπαϊκή εταιρική σχέση.(11) Η παρακολούθηση των εν λόγω ευρωπαϊκών εταιρικών σχέσεων εξασφαλίζεται από τους μηχανισμούς που έχουν δημιουργηθεί στο πλαίσιο της διαδικασίας σταθεροποίησης και σύνδεσης, ιδίως τις ετήσιες εκθέσεις σχετικά με τη διαδικασία σταθεροποίησης και σύνδεσης,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Συνάπτονται ευρωπαϊκές εταιρικές σχέσεις με την Αλβανία, τη Βοσνία-Ερζεγοβίνη, την Κροατία, την Πρώην Γιουγκοσλαβική Δημοκρατία της Μακεδονίας και τη Σερβία και Μαυροβούνιο περιλαμβανομένου και του Κοσσυφοπεδίου, όπως ορίζεται στο ψήφισμα του Συμβουλίου Ασφαλείας των Ηνωμένων Εθνών 1244 της 10ης Ιουνίου 1999 (στο εξής θα αναφέρονται ως "οι εταίροι"). Οι ευρωπαϊκές εταιρικές σχέσεις παρέχουν το πλαίσιο για τις προτεραιότητες οι οποίες θα προκύψουν από την ανάλυση της καταστάσεως των διαφόρων εταίρων, στις οποίες θα πρέπει να επικεντρωθούν οι προετοιμασίες για την περαιτέρω ενσωμάτωσή τους στην Ευρωπαϊκή Ένωση βάσει κριτηρίων που έχει καθορίσει το Ευρωπαϊκό Συμβούλιο και της προόδου που θα έχει επιτευχθεί στο πλαίσιο της διαδικασίας σταθεροποίησης και σύνδεσης, περιλαμβανομένων των συμφωνιών σταθεροποίησης και σύνδεσης, όπου αρμόζει, και ιδίως της περιφερειακής συνεργασίας.Άρθρο 2Το Συμβούλιο αποφασίζει με ειδική πλειοψηφία, κατόπιν προτάσεως της Επιτροπής, τις αρχές, τις προτεραιότητες και τους όρους που θα περιλαμβάνονται στις ευρωπαϊκές εταιρικές σχέσεις, καθώς και τις τυχόν μεταγενέστερες προσαρμογές τους.Άρθρο 3Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 22 Μαρτίου 2004.Για το ΣυμβούλιοΟ ΠρόεδροςB. Cowen(1) Γνώμη που διατυπώθηκε στις 10 Μαρτίου 2004 (δεν έχει ακόμα δημοσιευθεί στην Επίσημη Εφημερίδα).(2) ΕΕ L 306 της 7.12.2000, σ. 1· κανονισμός όπως τροποποιήθηκε από τον κανονισμό (ΕΚ) αριθ. 2415/2001 (ΕΕ L 327 της 12.12.2001, σ. 3).

Summary:
Εταιρικές σχέσεις με τις χώρες των Δυτικών Βαλκανίων
Εταιρικές σχέσεις με τις χώρες των Δυτικών Βαλκανίων
Στο πλαίσιο της διαδικασίας σταθεροποίησης και σύνδεσης υπέρ των χωρών των Δυτικών Βαλκανίων, η Ευρωπαϊκή Ένωση συνάπτει εταιρικές σχέσεις με την Αλβανία, τη Βοσνία και Ερζεγοβίνη, την Πρώην Γιουγκοσλαβική Δημοκρατία της Μακεδονίας, τη Σερβία και το Μαυροβούνιο, περιλαμβανομένου και του Κοσσυφοπεδίου, όπως ορίζεται στην απόφαση 1244 του Συμβουλίου Ασφαλείας των Ηνωμένων Εθνών. Οι εταιρικές αυτές σχέσεις ορίζουν ένα πλαίσιο τομέων δράσης με προτεραιότητα και ένα δημοσιονομικό πλαίσιο με στόχο να ευνοηθεί η σταθερότητα των χωρών και της περιοχής και η ευημερία τους, με σκοπό τη μεγαλύτερη ενσωμάτωσή τους στην ΕΕ, καθώς έχουν αναγνωριστεί ως χώρες υποψήφιες για προσχώρηση. Η Κροατία ως υποψήφια για προσχώρηση χώρα, με την οποία έχουν αρχίσει οι διαπραγματεύσεις προσχώρησης, απολαύει εταιρικής σχέσης για την προσχώρηση.
ΠΡΑΞΗ
Κανονισμός (ΕΚ) αριθ. 533/2004 του Συμβουλίου, της 22ας Μαρτίου 2004, για τη σύναψη εταιρικών σχέσεων στο πλαίσιο της διαδικασίας σταθεροποίησης και σύνδεσης [Βλέπε πράξεις τροποποίησης].
ΣΥΝΟΨΗ
Η Ευρωπαϊκή Ένωση (ΕΕ) εφαρμόζει στις χώρες των Δυτικών Βαλκανίων την ίδια μέθοδο με αυτήν που ακολούθησε για τα νέα κράτη μέλη και χώρες που προσχώρησαν. Υπό το πρίσμα αυτό, η αναβαθμισμένη διαδικασία σταθεροποίησης και σύνδεσης παραμένει το γενικό πλαίσιο της ευρωπαϊκής πορείας των χωρών των Δυτικών Βαλκανίων μέχρι την ενσωμάτωσή τους στην ΕΕ.
Συνάπτονται εταιρικές σχέσεις με την Αλβανία, τη Βοσνία και Ερζεγοβίνη, το Μαυροβούνιο και τη Σερβία, περιλαμβανομένου και του Κοσσυφοπεδίου, όπως ορίζεται στην απόφαση 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999.
Η Κροατία, με την οποία έχουν αρχίσει οι διαπραγματεύσεις προσχώρησης, και η πρώην Γιουγκοσλαβική Δημοκρατία της Μακεδονίας απολαύουν εταιρικής σχέσης για την προσχώρηση η οποία λαμβάνει υπόψη της την ιδιαίτερη ιδιότητά τους ως υποψήφιων για προσχώρηση χωρών.
Οι εταιρικές σχέσεις έχουν σκοπό να υποστηρίξουν την υλοποίηση της διαδικασίας σταθεροποίησης και σύνδεσης από τις χώρες των Δυτικών Βαλκανίων καθώς και την τήρηση των κριτηρίων προσχώρησης (ή κριτηρίων της Κοπεγχάγης) στην προοπτική της προσχώρησής τους. Προσφέρουν ένα πλαίσιο για τις μεταρρυθμίσεις που πρόκειται να αναληφθούν καθώς και ένα δημοσιονομικό πλαίσιο. Οι ενδιαφερόμενες χώρες καθορίζουν, από την πλευρά τους, σχέδια δράσης μαζί με χρονοδιάγραμμα και συγκεκριμένα μέσα με τα οποία προτίθενται να ικανοποιήσουν τις απαιτήσεις για τη μεγαλύτερη ένταξη στην ΕΕ.
Ο μηχανισμός των εταιρικών σχέσεων
Οι εν λόγω εταιρικές σχέσεις παρέχουν ένα πλαίσιο, αφενός, για τις προτεραιότητες που θα προκύψουν από την ανάλυση της κατάστασης καθενός εκ των εταίρων, στις οποίες θα πρέπει να επικεντρωθούν οι προετοιμασίες για την περαιτέρω ενσωμάτωσή τους στην Ευρωπαϊκή Ένωση βάσει κριτηρίων που έχει καθορίσει το Ευρωπαϊκό Συμβούλιο, και, αφετέρου, για την εκτίμηση της προόδου που θα σημειώσει η υλοποίηση της διαδικασίας σταθεροποίησης και σύνδεσης, συμπεριλαμβανομένων, ενδεχομένως, των συμφωνιών σταθεροποίησης και σύνδεσης, ιδίως στον τομέα της περιφερειακής συνεργασίας.
Οι εταιρικές σχέσεις αναθεωρούνται τακτικά σε συνάρτηση με την πρόοδο που έχει πραγματοποιηθεί από κάθε χώρα και τις νέες προτεραιότητες που ορίζονται. Το Συμβούλιο πρέπει να εγκρίνει με ειδική πλειοψηφία, ύστερα από πρόταση της Επιτροπής, τις αρχές, τις προτεραιότητες και τους όρους που θα εμπεριέχονται στις ευρωπαϊκές εταιρικές σχέσεις, καθώς και τις ενδεχόμενες μεταγενέστερες τροποποιήσεις.
Η παρακολούθηση των εταιρικών αυτών σχέσεων εξασφαλίζεται μέσω μηχανισμών που έχουν δημιουργηθεί στο πλαίσιο της διαδικασίας σταθεροποίησης και σύνδεσης, κυρίως βάσει των ετήσιων εκθέσεων.
Χρηματοδοτική βοήθεια
Οι εταίροι παρέχουν επίσης ένα πλαίσιο στη χρηματοδοτική βοήθεια που έχει κυρίως σκοπό να εφαρμόσει τις προτεραιότητες και τους στόχους που έχουν οριστεί.
Η κοινοτική βοήθεια από την οποία θα επωφεληθούν οι χώρες των Δυτικών Βαλκανίων δυνάμει της διαδικασίας σταθεροποίησης και σύνδεσης χορηγείται μέσω των κατάλληλων χρηματοδοτικών μέσων, όπως το μέσο προενταξιακής ενίσχυσης (IAP) για την περίοδο 2007-2013, που αντικαθιστά το πρόγραμμα CARDS της περιόδου 2000-2006.
Πλαίσιο
Το Ευρωπαϊκό Συμβούλιο της Φέιρα του Ιουνίου 2000 αναγνώρισε στις χώρες των Δυτικών Βαλκανίων την ιδιότητα των υποψήφιων χωρών για προσχώρηση στην ΕΕ. Η προοπτική αυτή προϋποθέτει την τήρηση των πολιτικών, οικονομικών και θεσμικών κριτηρίων που καθορίστηκαν κατά το Ευρωπαϊκό Συμβούλιο της Κοπεγχάγης το 1993 (άρθρα 6 και 49 της συνθήκης ΕΕ), όπως αναγνωρίστηκε με τη διακήρυξη του Ζάγκρεμπ τον Νοέμβριο 2000 μεταξύ της ΕΕ και των χωρών που συμμετέχουν στη διαδικασία σταθεροποίησης και σύνδεσης και επιβεβαιώθηκε κατά το Ευρωπαϊκό Συμβούλιο της Θεσσαλονίκης τον Ιούνιο 2003.
Το «πρόγραμμα δράσης της Θεσσαλονίκης» (EN) του Ιουνίου 2003 καθορίζει τους μηχανισμούς μέσω των οποίων θα ενταθεί η διαδικασία σταθεροποίησης και σύνδεσης, ειδικότερα μέσω της σύναψης εταιρικών σχέσεων.
Η Κροατία και η Πρώην Γιουγκοσλαβική Δημοκρατία της Μακεδονίας είναι και οι δύο χώρες υποψήφιες για προσχώρηση, ιδιότητα που τους αναγνωρίστηκε αντιστοίχως το 2004 και το 2005. Ακόμη, τα κράτη μέλη άρχισαν διαπραγματεύσεις για προσχώρηση με την Κροατία, στις 3 Οκτωβρίου 2005.
Παραπομπες
Πράξη
Έναρξη ισχύος - Ημερομηνία εκπνοής
Προθεσμία για μεταφορά στο εθνικό δίκαιο των κρατών μελών
Επίσημη Εφημερίδα
Κανονισμός (ΕΚ) αριθ. 533/2004
27.3.2004
-
ΕΕ L 86 της 24.3.2004
Πράξη (εις) τροποποίησης
Έναρξη ισχύος
Προθεσμία για μεταφορά στο εθνικό δίκαιο των κρατών μελών
Επίσημη Εφημερίδα
Κανονισμός (ΕΚ) αριθ. 269/2006
20.2.2006
-
ΕΕ L 47 της 17.2.2006
Κανονισμός (ΕΚ) αριθ. 229/2008
18.2.2008
-
ΕΕ L 73 της 15.3.2008
Ημερομηνία τελευταίας τροποποίησης: 31.08.2011